Монгол Улсын Их Хурлын 2008 оны намрын ээлжит чуулганы Байгаль орчин, хүнс, хөдөө аж ахуйн байнгын хорооны 10 дугаар сарын 16-ны өдөр /Пүрэв гараг/-ийн хуралдаан 15 цаг 00 минутад Төрийн ордны \"Г\" танхимд эхлэв.

УИХ-ын гишүүн Р.Буд ирц, хэлэлцэх асуудлын дарааллыг танилцуулж, хуралдааныг даргалав.

Хуралдаанд ирвэл зохих 20 гишүүнээс 11 гишүүн ирж 55.0 хувийн ирцтэй байв.Үүнд:

            Чөлөөтэй: П.Алтангэрэл, Б.Батбаяр, Б.Бат-Эрдэнэ, Г.Баярсайхан, Н.Ганбямба, Л.Гансүх, Г.Занданшатар, Д.Кекүшюзан Батбаяр, Ж.Энхбаяр

Монгол Улсын 2007 оны төсвийн гүйцэтгэл /хоёр дахь хэлэлцүүлэг/

Хэлэлцэж буй асуудалтай холбогдуулан Хүнс, хөдөө аж ахуй, хөнгөн үйлдвэрийн яамны Төрийн нарийн бичгийн дарга Ж.Батсуурь, Төлөвлөлт, санхүүгийн хэлтсийн дарга Б.Тунгалаг, төсвийн ахлах мэргэжилтэн Д.Тамир,  Байгаль орчин, аялал жуулчлалын дэд сайд Д.Дэлгэрцогт, Тогтвортой хөгжил, стратеги төлөвлөлтийн газрын дарга А.Энхбат, мэргэжилтэн Б.Болормаа, УИХ-ын Байгаль орчин, хүнс, хөдөө аж ахуйн байнгын хорооны референт Д.Мягмарсүрэн, Д.Мяхдадаг нарын бүрэлдэхүүнтэй ажлын хэсэг байлцав.

Монгол Улсын 2007 оны төсвийн гүйцэтгэлийн талаар Хүнс, хөдөө аж ахуй, хөнгөн үйлдвэрийн яамны Төрийн нарийн бичгийн дарга Ж.Батсуурь, Байгаль орчин, аялал жуулчлалын дэд сайд Д.Дэлгэрцогт нар тус тус танилцуулав.

2007 оны төсвийн гүйцэтгэлтэй холбогдуулан УИХ-ын гишүүн Ц.Сэдванчиг, Р.Баделхан, Ц.Цэнгэл, Р.Буд, Я.Батсуурь, Х.Наранхүү нарын асуусан асуултад ажлын хэсгээс Ж.Батсуурь, Д.Дэлгэрцогт нар хариулж, тайлбар хийв.

УИХ-ын гишүүн Ц.Цэнгэл, Я.Батсуурь, Х.Наранхүү, Х.Баделхан, Ц.Сэдванчиг, Р.Буд нар санал хэлэв.

Байнгын хорооноос гарах санал, дүгнэлтийг Төсвийн зарлагын хяналтын дэд хороонд хүргүүлэхээр шийдвэрлэв.

Тэмдэглэлтэй танилцсан:
БАЙГАЛЬ ОРЧИН, ХҮНС, ХӨДӨӨ
АЖ АХУЙН БАЙНГЫН ХОРООНЫ
                      ДАРГА                                                             Б.БАТБАЯР

            Тэмдэглэл хөтөлсөн:
            ХУРАЛДААНЫ ТЭМДЭГЛЭЛ
                     ХӨТЛӨГЧ                                                                                 В.ОЮУН